cyanic-selkie/wikianc huggingface dataset:
Heraion (Argos)
Rakennukset ja löydökset
Heraion sijaitsee Argoksen tasankoa hallitsevalla paikalla Prosymnaksi kutsutulla alueella jotakuinkin Argoksen ja Mykenen puolessa välissä lähellä Mykenestä Tirynsiin johtanutta tietä. Se on rakennettu nykyisin nimillä Aetóvouno ja Évvia tunnetun kukkulan lounaisrinteelle tasangon itälaidalle. Suurin osa rakennusten jäänteistä alueella on peräisin 500–400-luvuilta eaa., lukuun ottamatta näitä muutamia hellenistisen ja roomalaisen ajan rakennuksia.
Ledrai
Ledrai (, myös, ) oli antiikin aikainen kaupunki Kyproksen saarella. Se sijaitsi Pediaíos-joen tasangolla nykyisen Nikosian eteläosan alueella.
Maksupääte
Tekniikkaa
EMV-maksutapahtumista saa enemmän tietoa kuin magneettinauhakorteilla tehdyistä maksuista, mikä vähentää epäselvien maksutapahtumien määrää. Sirukortille pystytään tallentamaan huomattavasti enemmän tietoa kuin magneettinauhalle, mikä auttaa estämään väärinkäytöksiä ja tehostamaan riskien hallintaa. Tulevaisuudessa kaikki yhdistelmäkortit ollaan muuttamassa EMV- sirukorteiksi. Niitä käytettäessä asiakkaan ei tarvitse enää allekirjoittaa kassakuittia, vaan henkilökohtaisen tunnusluvun näppäily maksupäätteeseen riittää.
Hr. Ms. Isaac Sweers (1940)
Hr. Ms. Isaac Sweers (viirinumero G83) oli Alankomaiden kuninkaallisen laivaston Gerard Callenburgh -luokan hävittäjä, joka palveli toisessa maailmansodassa.
Palvelus
Laivue läpäisi 13. joulukuuta 30 solmun nopeudella Skerkin salmen havaiten alusten silhuetit Bonin niemimaan edustalla, jolloin ne aloittivat hyökkäyksen. Alukset upottivat Italian laivaston risteilijät Alberico da Barbianon ja Alberto da Giussanon. Taistelun aikana Isaac Sweers tulitti tykein lähietäisyydeltä Da Giussanoa ja laukaisi neljän torpedon viuhkan kohti torpedovene Cignoa, johon ei kuitenkaan saatu osumaa. Laivue jatkoi taistelun jälkeen matkaansa Maltalle, jonne se saapui vielä samana iltana.
Kurion
Historia
Kurion kukoisti vielä hellenistisellä ja roomalaisella kaudella. Se kärsi tuhoja maanjäristyksissä vuosina 332 ja 342 jaa., mutta rakennettiin uudelleen. Varhaiskristillisellä kaudella Kurion toimi piispanistuimena. Sen piispa Filoneides kärsi marttyyrikuoleman Diocletianuksen aikana 284–305 jaa. Myöhempi piispa Zenon oli keskeisenä vaikuttajana saamassa Kyproksen kirkolle itsenäisen aseman Efesoksen kirkolliskokouksessa vuonna 431. Kaupunki hylättiin arabien hyökkäyksen vuonna 647 eaa. jälkeen.
Rakennukset ja löydökset
Gladiaattorien talo
Eustolioksen taloksi kutsuttu rakennus sijaitsee kaupungin kaakkoisosassa lähellä teatteria. Siihen kuului kylpyhuoneisto. Talo on saanut nimensä piirtokirjoituksesta, joka mainitsee Eustolioksen kylpylän rakennuttajaksi.
Apollon Hylateen pyhäkkö pienoiskuva|Apollon Hylateen pyhäkön raunioita.
Muut rakennukset ja rakennelmat
Tuomo Haapa
Tuomo Haapa (5. toukokuuta 1946 – 25. huhtikuuta 2012) oli suomalainen jalkapalloilija.
Päijät-Hämeen neuroyhdistys
Toiminta
Yhdistystoiminta on vapaaehtoistoimintaa.
Kloorifeniramiini
Synteesi
Kloorifeniramiinin synteesiin käytetään kahta tapaa. Vanhemmassa tavassa p-klooribentsyylinitriili reagoi 2-bromipyridiinin kanssa natriumamidin vaikutuksesta p-kloorifenyyli-2-pyridyyliasetonitriiliksi, joka edelleen reagoi 2-dimetyyliaminoetyylikloridin kanssa ja tämän välituotteen hydrolyysi ja dekarboksylointi happamissa olosuhteissa johtaa kloorifeniramiinin muodostumiseen.
Hakanokkaorneero
Levinneisyys
Hakanokkaorneeroa tavataan Boliviassa, Brasiliassa, Ecuadorissa, Kolumbiassa ja Perussa. Lajia on kuvattu yleiseksi, ja se on luokiteltu elinvoimaiseksi.
Formula Cafe
Formula Cafe oli suomalainen viihde-ohjelma, jota esitettiin lauantaisin MTV3-kanavalla vuonna 2001. Ohjelmaa esitettiin suorana Helsingin ravintola Highlightista, ja sen vieraana oli silloisia julkisuuden henkilöitä. Ohjelmaa juonsi Petteri Ahomaa ja musiikista vastasi Ile Kallion housebandi.
Hämeentie (Helsinki)
thumb|Hämeentien, [[Hermannin rantatien ja Kustaa Vaasan tien risteys. Hämeentie kulkee kuvassa näkyvän alueen vasemmasta alakulmasta sillan yli ja kääntyy pian sen jälkeen oikealle. Oikeaan alakulmaan johtaa Hermannin rantatie, Hämeentien mutkasta suoraan eteenpäin jatkuu Kustaa Vaasan tie.]] Hämeentie on Helsingin Hakaniemestä koilliseen johtava katu, joka alkaa Hakaniementorilta ja päättyy Vanhan­kaupungin­kosken kohdalle. Katu erottaa kaupunginosia toisistaan: sen eteläosa on Sörnäisten ja Kallion raja sekä keskiosa Hermannin ja Vallilan raja. Pohjoisin osa kadusta kulkee Toukolan halki Vanhaankaupunkiin. Sen päätepisteestä johtaa länteen Koskelantie ja itään Viikintie.
Tom Stiansen
Stiansen sijoittui maailmancupissa kaudella 1995–1996 toiseksi Kvitfjellin ja kolmanneksi Adelbodenin suurpujottelukilpailuissa. Seuraavalla kaudella hän saavutti uransa ainoan maailmancup-voiton Breckenridgen pujottelukilpailussa ja sijoittui lajin cup-pisteissä seitsemänneksi. Hän oli pujotteluosakilpailuissa lisäksi kolmas Yongpyongissa kaudella 1997–1998, Aspenissa kaudella 1998–1999 ja Madonna di Campigliossa kaudella 2001–2002 sekä toinen Kranjska Gorassa kaudella 2003–2004.
Timo Salonen (jääkiekkoilija)
Ura
Ässä-kausien välissä Salonen kävi pelaamassa kauden 2000–2001 Englannissa Jukka Jalosen valmentamassa ja Hjallis Harkimon omistamassa Newcastle Jestersin joukkueessa. Seuraavan kauden Salonen aloitti Uudessakaupungissa Mestis-joukkue UJKn riveissä mutta palasi seitsemän ottelun jälkeen takaisin Ässien liigajoukkueeseen.
Salonen pelasi kymmenen kauden aikana SM-liigassa yhteensä 371 ottelua, joissa hänen tehopisteensä olivat 45 + 56 = 101 ja jäähymääränsä 325 minuuttia. SM-liigan pudotuspeleissä hän pelasi 10 ottelua, joissa syntyi viisi maalia. Jäähyjä näissä otteluissa Saloselle tuomittiin 12 minuuttia.
Bobby Smith (jalkapalloilija)
Ura maajoukkueessa
Englannin maajoukkueessa Smith pelasi ensimmäisen maaottelunsa lokakuussa 1960. Hänet valittiin mukaan jo 1958 MM-kisoihin, mutta hän ei päässyt kisoissa kentälle. Neljä vuotta myöhemmin Smith jäi niukasti kisajoukkueen ulkopuolelle. Hän pelasi maajoukkueurallaan 15 maaottelua ja teki niissä 13 maalia.
M3 (panssariauto)
Taistelukäyttö
M3A1 oli ensimmäistä kertaa taistelukäytössä Filippiineillä vuonna 1941. Toisessa maailmansodassa yhdysvaltalaiset joukot käyttivät ajoneuvoa myös Pohjois-Afrikassa ja Sisiliassa. Käytössä M3A1:n heikkouksiksi paljastuivat panssaroimaton avoin katto, tehoton pääase ja huonot maastoajo-ominaisuudet. Näistä syistä johtuen vuoteen 1943 mennessä ajoneuvo korvattiin Yhdysvaltain kalustossa pääsääntöisesti M8 Greyhound -panssariautolla. Lend-Lease-sopimusten puitteissa myös Neuvostoliiton ja Ison-Britannian joukot käytti M3A1:tä suuremmissa määrin toisessa maailmansodassa. Lisäksi ajoneuvo oli usean muun liittoutuneisiin kuuluneen valtion armeijan käytössä.
Hellig Usvart
Yleiskatsaus
Albumin musiikki on raakaa, karua ja groovaavaa, ja tyyli muistuttaa norjalaista, 1990-luvun alun toisen aallon black metalia. Kitarasoundi on äärimmäisen säröinen, ja soinnut ovat yksinkertaisia; laulu on osin atonaalista ja korisevaa, joillain kappaleilla korkeampaa, nopeampaa ja epäselvempää, joillain taas keskisävelkorkeudella, keskinopeaa ja tunnistettavampaa; tunnelma on "synkeä" ja aggressiivinen. Albumi alkaa introlla, joka sisältää kolkon pakkastuulen ja kirkonkellojen ääninäytteitä. Kolme ensimmäistä kappaletta ovat äänimaisemaltaan epäselvempiä ja yksinkertaisempia, kun taas "Thine Hour Hast Come" ja "Invert the Inverted Cross" ovat groovaavampia. Rumpujensoitto on albumin teknisesti vahvinta antia, koska Sherlock on ensisijaisesti rumpali. Hellig Usvart sisältää epäsuoraa ylistystä Jumalalle, mutta parhaiten sanoitukset tunnetaan yliampuvan "antisaatanallisesta" tyylistään.
Nuclear Blast julkaisi albumista 4000 kappaleen painoksen vuonna 1994. Vuonna 1999 Rowe Productions hankki jäljelle jääneet kappaleet ja jakeli niitä maailmanlaajuisesti. Sittemmin yhtiö on julkaissut albumin uudelleen, ja uusintajulkaisu sisältää lisäkappaleen "My Heart Doth Beseech Thee (O Master)". Alkuperäisestä painoksesta on tullut vaikeasti hankittava keräilykohde. Vuonna 2004 australialainen levymerkki Soundmass uudelleenjulkaisi Hellig Usvartista 10-vuotis juhlapainoksen. Vuonna 2008 puolalainen levy-yhtiö Metal Mind Productions uudelleenjulkaisi albumin digipak-formaatissa.
Joni Ortio
Maajoukkueura
Ortio pelasi myös alle 17-vuotiaiden World Hockey Challengessa vuonna 2008. Ortio edusti Suomea myös jääkiekon MM-kilpailuissa vuonna 2017.
Christian von Haugwitz
thumb|Haugwitz nuorena Christian August Heinrich Kurt von Haugwitz (11. kesäkuuta 1752 Peuke bei Oels, Sleesia – 9. helmikuuta 1832 Venetsia, Itävalta-Unkari) oli preussilainen kreivi, poliitikko ja diplomaatti, joka toimi Preussin ulkopolitiikan pääarkkitehtina vuosina 1792–1806.
Stefan Salvatore
Ensimmäinen kausi
Stefan nähtiin ensimmäisen kerran oppilaana Mystic Falls High Schoolissa. Hän syntyi Mystic Fallsissa ja palasi juuri takaisin kaupunkiin asumaan veljenpoikansa Zachin luo Salvatoren täysihoitolaan. Zach kutsuu Stefania Stefan-sedäksi, vaikka Stefan näyttääkin huomattavasti Zachia nuoremmalta. Stefan tuntee suurta viehätystä Elena Gilbertiä kohtaan, joka näyttää huomattavasti Katherine Pierceltä. Stefan rakastaa Elenaa ja pari seurustelee. Caroline Forbesin mukaan Stefan on tähtimerkiltään Kaksoset ja hänen lempivärinsä on sininen. Kädessään Stefan käyttää sormusta jossa on Lapis lazulia, jonka ansiosta hän voi olla auringonvalossa palamatta, koska noita (Emily Bennett) on noitunut sen. Toisin kuin isoveljensä Damon Salvatore, Stefan ruokkii itsensä eläinverellä. Stefanin paras ystävä oli Lexi, jonka Damon kuitenkin tappoi jaksossa Vanha ystävä.
Toinen tuotantokausi
Kuukivi sinetöi auringon ja kuun kirouksen vampyyreija ja ihmissusia vastaan. Jotta auringon kirous purettaisiin siihen tarvitaan ihmissusi, vampyyri ja Petrova kaksoisolento (Elena). Katherine halusi murtaa kirouksen jotta Klaus (yksi ensimmäistä vampyyreista) ei olisi vihainen hänelle siitä että hän tappoi itsensä muuttuen vampyyriksi 1492, jolloin hänestä ei olisi hyötyä enää. Katherine oli paennut siitä asti Klausia ja muita vampyyreja jotka tahtoivat kostaa hänelle -Katherine paljasti kaiken Elenalle ja Stefanille ollessaan hautakammiossa. Mutta kuukivi oli yhä Katherinellä hautakammiossa ja Damon ja Stefan tarvitsevat sen takaisin. Bonnie tekee tuhkan, joka halvaannuttaa Katherinen hetkeksi ja sen jälkeen kun hän on saanut sinetin pois hautakammiosta Stefan ja Damon puhaltaisivat sitä Katherinen päälle he hakisivat kuukiven, lähtisivät ja Bonnie laittaisi sinetin takaisin. Mutta ennen kuin he ehtivät edes yrittää Jeremy otti osan tuhkasta ja yritti saada kuukiven yksin. Jeremy ei onnistunut ja Katherine sai hänet kiinni. Stefan sai pelastettua Jeremyn mutta jäi itse hautakammioon.
Caroline Forbes
Ensimmäisellä kaudella Stefan ja Caroline eivät juuri toisilleen puhuneet, mutta toisella kaudella Carolinen muuttuessa vampyyriksi Stefan toimii Carolinen mentorina ja opettaa tälle kuinka selviytyä vampyyrina. Stefan kertoo Carolinelle että tämä muistuttaa hänestä hieman Lexiä.
Erikoiskyvyt
Stefan omaa kaikki tavalliset vampyyrien voimat ja heikkoudet. Hän kuitenkin juo eläinten verta ihmisveren sijaan, joten hänen vampyyrikykynsä ovat heikommat kuin Damonilla, joka juo ihmisverta. Stefan pystyy olemaan aurongonvalossa palamatta lapislatsuli-sormuksensa ansiosta.
Amerikanjääkuikka
Nimi
Amerikanjääkuikan tieteellinen sukunimi Gavia on latinaa ja tarkoittaa uiveloa, joka ei kuitenkaan ole kuikkien sukulainen. Immer voi tarkoittaa:
Georg Marggraf
thumb|250px|Historia Naturalis Brasiliaen kansilehti (1648) Georg Marggraf (20. syyskuuta 1610 Liebstadt – tammikuussa 1644 São Paulo de Loanda, Angola) oli saksalainen luonnontieteilijä ja tutkimusmatkailija.
Elämäkerta
Marggraf kuoli kuumetautiin Angolaan suuntautuneella tutkimusmatkalla 1644.
Kaski, maisema Uudeltamaalta
Teosta ei pidä sekoittaa Churbergin samana vuonna maalaamaan teokseen Kaskimaisema Uudeltamaalta, joka on sisällöltään erilainen ja kuuluu Taidesäätiö Meritalle.
Kortkeros
Kortkeros on kylä, maalaiskunta ja Kortkerosin piirin hallinnollinen keskus Komin tasavallassa Venäjällä. Se sijaitsee Vytšegdan rannalla 48 kilometriä Syktyvkarista koilliseen. Asukkaita on 4 700 henkeä (vuonna 2002).
Työn verotus
Kohdistuminen työnantajiin ja tuotantoon
Korkea työn verotus kasvattaa sinänsä työvoimakustannuksia ja heikentää yritysten kansainvälistä hinta- ja kustannuskilpailukykyä. Korkea työn verotus koskettaa erityisesti työvoimavaltaisia aloja (palvelualoja), ei sinänsä teollisuutta, jossa työvoimakustannusten osuus kokonaiskustannuksista on pieni. Teollisuudelle korkea arvonlisävero ja korkea työn verotus eivät ole suureksi haitaksi, sillä työvoimakustannukset ovat kokonaiskustannuksista pieni osa ja ulkomaille vietävistä hyödykkeistä ei veloiteta arvonlisäveroa. Korkea työn verotus haittaa työvoimavaltaisia palvelualoja, erityisesti kotimarkkinoilla toimivia palveluyrityksiä, sillä lisäksi kotimaan myynneistä veloitetaan arvonlisävero (tyypillisesti 24 %), joka voidaan ajatella palvelualalla (erityisesti käsityöalalla) työn verotukseksi. Vuonna 2010 palvelualojen osuus työpaikoista oli Suomessa 73 %.
Poikittaisrata
Teknisesti Poikittaisrata on erittäin korkeatasoinen pikaraitiotie. Se on pääosin eristetty muusta maaliikenteestä omille reiteilleen, joten junat voivat käyttää suurempia nopeuksia kuin muun tieliikenteen seassa ajavat raitiovaunut. Poikittaisradan liikennettä hoidetaan käytännössä rautatien liikenteenhoitoperiaatteiden mukaan.
Työn verotus
Työtä tekemällä vaurastuminen
Kireä työn verotus haittaa varallisuuden kerryttämistä sekä eläkesäästämistä. Kireän työn verotuksen oloissa on vaikeampi vaurastua työtä tekemällä kuin alhaisemman työn verotuksen oloissa. Tähän viitataan ilmauksella ”työllä ei rikastu”. Kireä työn verotus voi heikentää etenemistä korkeampaan sosioekonomiseen luokkaan, sillä tyypillinen ihmisen keino vauraustua olisi työntekemisen kautta, mutta jos ansiotuloja verotetaan kireästi, edellytykset työtä tekemällä vaurastumiseen ovat heikommat.
Kouluttautumisen taloudelliset kannusteet
Kireä työn verotus ja progressio heikentävät kouluttautumisen ja suurten ansiotulojen tavoittelun taloudellisia kannustimia, sillä suuri osa vaivannäön seurauksena saatavasta korkeammasta palkasta kuluu veroihin, eikä korkeammasta palkasta siten jää juurikaan enempää hyödyttämään vaivaa nähnyttä. Jos pitkälle kouluttautumisen ajatellaan korreloivan suurten ansiotulojen kanssa, kireä työn verotus ja työn verotuksen progressio haittaa suhteellisesti enemmän pitkälle kouluttautuneita kuin vähemmän kouluttautuneita, joilla olisi tyypillisesti pienemmät ansiotulot. Progressiivisen verotuksen ansiosta käteen jäävät elinaikaiset tulot jäävät kuitenkin pienemmiksi, eli koulutusinvestointien tuotto jää negatiiviseksi. Kouluttautumisen kannustimet ovat kuitenkin erilaisia olosuhteissa, joissa koulutus on ilmaista ja olosuhteissa, joissa koulutus on maksullista.
Poikittaisrata
Historia
Liikenteen alusta lähtien mukana olleet junakohtaiset konduktöörit poistettiin sekä Nockebyn radalta että Poikittaisradalta kesäkuussa 2016, jonka jälkeen junassa on ollut vain kuljettaja, ja matkustajat leimaavat lippunsa itse asemilla ja pysäkeillä.
Aku Paasi
Aku Paasi, (aik. August Pyy; 1895 Suurpero, Viipurin maalaiskunta – 1937 t. 1938 Neuvostoliitto) oli suomalainen SKP:n ns. revolverioppositioon kuulunut punaupseerikoulun oppilas. Hän johti vuonna 1920 Pietarissa ns. Kuusisen klubin murhat suorittanutta kuuden punaupseerikoulun oppilaan ryhmää.
Venäjälle paenneiden suomalaiskommunistien rivijäsenten elämä oli köyhää ja heidän arvostelunsa tukahdutettiin kommunistipuolueen johdon taholta muun muassa erottamalla arvostelijoita puolueesta. Puolueen sisälle muodostuikin oppositioryhmittymä (ns. revolverioppositio), joka päätti iskeä eli "poistaa johdon ja joukkueen välisen kuilun" avoimella hyökkäyksellä. Oppositio oli tyytymätön myös punaupseerikoulun komissaarina toimineen Eino Rahjan johtamistyyliin, puolueen keskuskomitan jäsenille yhteisistä varoista maksettuihin palkkioihin sekä siihen että keväällä 1919 Narvan taisteluun lähetetty Suomen komppania oli kärsinyt jo ennen rintamalle tuloa suuret tappiot johdon tekemien virheiden takia.
Andrei Saharov
Saharov työskenteli opiskelijana fyysikko Igor Tammin kanssa ja hänet värvättiin 1948 Neuvostoliiton ydinpommia kehittävään ryhmään. Neuvostoliiton ensimmäinen ydinpommi räjäytettiin 29. elokuuta 1949. Saharovin osuus oli ratkaiseva seuraavassa vaiheessa, vetypommin kehittämisessä. Ensimmäinen vetypommi räjäytettiin 1953. Samana vuonna Saharoville myönnettiin maan korkein arvonimi "sosialistisen työn sankari". Saharov uskoi Neuvostoliiton ydinaseen olevan välttämätön voimatasapainon saavuttamiseksi ja rauhan säilyttämiseksi. Hän puhui kuitenkin ydinkokeiden aiheuttamia ympäristötuhoja ja kilpavarustelua vastaan ja ydinvoiman rauhanomaisen käytön puolesta, jonka toivoi helpottavan riippuvuutta öljystä ja kaasusta.
Ernst Kock
pienoiskuva|Ernst Kock Ernst Albin Kock (1864–1943) oli ruotsalainen kielentutkija ja professori. Hänen merkittävimmät tutkimuksensa koskivat muinaisislantilaista runoutta, josta hän julkaisi 28-osaisen sarjan Notationes norrœnæ: Anteckningar till Edda och skaldediktning (1923–1944). Kock oli Lundin yliopiston professori vuosina 1906–1929.
John Wilhelmsson
Wilhelmsson julkaisi vuosien 1906–1929 välillä kahdeksan runokokoelmaa nimellä Allmogemans tankar.
Storgatan (Uumaja)
Historia
Kaupungin keskustan muutostyöt 1950–1960-luvuilla vaikuttivat myös Storgatanin varrella oleviin rakennuksiin. Vain muutama vanhoista puutaloista säästyivät purkamiselta ja loput korvattiin uudenaikaisilla rakennuksilla, kuten vuoden 1963 Domus-tavaratalo (nykyinen MVG-gallerian), jonka yksi pääty osoittaa Storgatanille.
Samsung Galaxy A7
Fyysiset osat
Laitteesta löytyy Qualcomm Snapdragon 615 8939 -suoritin. Laitteessa on 2 gigatavua RAM-muistia ja 16 gigatavua sisäistä muistia. Puhelimen muisti on laajennettavissa enintään 64 gigatavun microSD-kortilla.
Ohjelmisto
Julkaisuhetkellä laitteessa oli esiasennettuna Android 4.4.4 "KitKat".
Kaupungin naiset
Kuoro julkaisi 25.2.2017 Mä haluun häät -musiikkivideon. Musiikkivideon tuotannosta vastasi Lentävä Lehmä Films -yhdistys. Mä haluun häät -runo on alun perin julkaistu Anja Erämaja n runokokoelmassa Ehkä liioittelen vähän. Musiikin kappaleeseen on säveltänyt, sovittanut ja tuottanut Petra Lampinen.
Paavo Korven-Korpinen
Paavo Korven-Korpinen (sukunimi vuoteen 1911 Korpinen; 3. huhtikuuta 1884 Janakkala – 22. maaliskuuta 1969) oli suomalainen opettaja, suojeluskuntien valistusupseeri ja kirjailija.
Korven-Korpinen oli talvi- ja jatkosodan aikana propagandatehtävissä. Sotien jälkeen hän keskittyi lakkautetun suojeluskuntajärjestön historian tutkimiseen keräten aineistoa entisiltä suojeluskuntalaisilta. Korven-Korpinen avusti myös Niilo Hersaloa suojeluskuntien historian kirjoittamisessa.
Urho Vaakanainen
Seuraura
OHL-joukkue Windsor Spitfires varasi Vaakanaisen 41. pelaajana CHL:n varaustilaisuudessa 2016. Hän kuitenkin päätti jatkaa pelejään Suomessa. Vaakanainen siirtyi kaudeksi 2016–2017 vuoden mittaisella sopimuksella JYPiin. Hän teki siellä 41 runkosarjaottelussa tehot 2+4=6 ja 14 playoff-ottelussa kolme syöttöpistettä. Vaakanainen voitti kauden päätteeksi SM-pronssia.
Marraskuussa 2020 Bruins lainasi Vaakanaisen toistaiseksi voimassa olevalla sopimuksella SaiPan SM-liigajoukkueeseen. Hän ehti pelata siellä vain kaksi ottelua tehden yhden maalin, kunnes joulukuussa Bruins kutsui Vaakanaisen takaisin organisaatioonsa.
Pelityyli
The Sports Forecaster -sivuston mukaan Vaakanainen on luotettava ja alivoimalla käyttökelpoinen puolustaja, joka pelaa hyvin siniviivalla, blokkaa laukauksia, tekee fiksuja ratkaisuja kiekollisena, pitää hyvin kiekkoa ja omaa hyvän rungon. Hänen kiekolliset taitonsa ovat kuitenkin rajalliset täyttämään potentiaali kärkipuolustajana NHL-tasolla. Vaakanaisen tulisi lisätä myös voimaa kehittyäkseen paremmaksi alivoimapelaajaksi.
Porfyrios
Porfyrios Tyroslainen (, ; n. 232 – n. 304) oli antiikin kreikkalainen uusplatonilainen filosofi.
Filosofia
Porfyrios tunnetaan myös kiihkomielisenä kristinuskon vastustajana ja pakanuuden puolustajana. Hän kirjoitti 15-osaisen teoksen Kristittyjä vastaan (, lat. Adversus Christianos), josta on säilynyt ainoastaan katkelmia. Sitä vastaan suunnattuja tutkielmia kirjoittivat puolestaan Eusebios, Apollinarios, Methodios Olymposlainen sekä Makarios Magnesialainen. Myös kaikki nämä teokset ovat hävinneet. Kirkkohistorioitsija Sokrates ja kirkkoisä Augustinus väittivät, että Porfyrios olisi joskus ollut itsekin kristitty, mutta näiden väitteiden tueksi ei ole todisteita.
K.-H. Ohligin mukaan Koraanista löytyy Porfyriokselta saatua aineistoa.
Verojärjestelmä
Yleistä
Verotus pienentää kuluttajien ostovoimaa. Työnteon verotus haittaa työvoimavaltaisia aloja, joilla työvoimakustannukset ovat suuri osa kokonaiskustannuksista. Työn verotus haittaa erityisesti työvoimavaltaisista aloista niitä, jotka toimivat kotimarkkinalla. Työn verotus haittaa suhteellisesti vähemmän pääomavaltaisia aloja, sillä näillä aloilla työvoimakustannukset ovat pieni osa kokonaiskustannuksista.
Gustaf Unonius
thumb|180px|Gustaf Unonius (1810-1902) Gustaf Elias Marius Unonius (25. elokuuta 1810 Helsinki – 14. lokakuuta 1902 Hacksta, Ruotsi) oli Suomessa syntynyt pappi, konsuli ja amerikansiirtolaisten olojen kuvaaja.
Keimo Hirvonen
Keimo Hirvonen (s. 7. elokuuta 1959 Helsinki ) on suomalainen rumpali, joka on soittanut lukuisten suomalaisten rock- ja jazzyhtyeiden ja muusikoiden kanssa. Näitä ovat muun muassa J. Karjalainen, Rinneradio, Hector ja Pekka Pohjola.
1980-luvun alussa Hirvonen soitti Hefty Loadissa sekä Pekka Pohjolan ja Sakari Kuosmasen yhtyeissä. Hän sai nimeä myös jazzpiireissä ja soitti rumpuja Instinct- ja The Bullworkers-yhtyeissä. 1990-luvulla Hirvonen oli mukana Rinneradiossa ja Cool Sheiksissa. Sittemmin Hirvonen on soittanut muun muassa Ismo Alangon ja Hectorin taustalla. Studiossa Hirvonen on soittanut muun muassa Jimi Sumenin, Esa Saarisen, Kirkan, Mari Rantasilan, Riki Sorsan, Kari Riipisen, Neumannin ja Andy McCoyn levyillä.
Keimo Hirvonen oli mukana Kojon vuoden 1982 Euroviisujen kappaleen "Nuku pommiin" taustayhtyeessä.
Arvo Pärt
Pärtin musiikki
Vakiintuneen taidemusiikkiyleisön ulkopuoleltakin kuulijoita saanut Arvo Pärt on luettu myös ”uusyksinkertaisen” tyylin edustajaksi. Neuvostoliiton aikana hänen hengellisiä elementtejä sisältänyt tuotantonsa ei ollut taideviranomaisten suosiossa.
Nässjö IF
Saavutukset
Saavutuksia Ruotsin pääsarjassa
Kaksinaamaista peliä (vuoden 1984 elokuva)
Kaksinaamaista peliä julkaistiin DVD:lle vuonna 2002.
Itävalta-Unkarin laivasto
Itävalta ja Unkari kumpikin jäivät ilman rantaviivaa ensimmäisen maailmansodan päättyessä, joten laivaston pitämiselle ei ollut edellytyksiä. Adrianmeren rannikon satamat siirtyivät Italialle ja Jugoslavialle.
Vedenjakaja
thumb|Vedenjakaja voi sijaita vuoriselänteen harjalla. thumb|Vedenjakajia (punainen viiva) Euroopassa. Vedenjakaja on maantieteessä kahden tai useamman valuma-alueen välinen maaston raja-alue, missä maahan satanut vesi virtaa eri suuntiin ja päätyy eri vesistöihin. Sadeveden valumisen suunnan maanpintaa pitkin ratkaisee maanpinnan topografia. Maahan imeytyneen veden kulkeutuminen pohjaveden myötä ratkaisee maaperän rakenne ja laatu sekä peruskallion maanalainen topologia. Vedenjakajan paikan tarkka määrittäminen on vaikea tehtävä, sillä se riippuu monista vaikeasti selvitettävistä seikoista. Se tunnetaankin yleensä vain pääpiirteittäin.
Juri Omeltšenko
Juri Omeltšenko (, s. 6. syyskuuta 1971) on ukrainalainen suunnistaja ja maailmanmestari. Hän edustaa ruotsalaista OK Orionia.
Suunnistuksen maailmancupin kokonaiskilpailussa Omeltšenko sijoittui kuudenneksi vuonna 2002. Maailmancupin osakilpailun hän on voittanut Gävlessä, Ruotsissa 1998 ja Lausannessa, Sveitsissä 2002.
Toivo Veistaro
Sisällissodan jälkeinen aika
Winqvist erosi armeijasta 17. lokakuuta 1923 ja siirtyi Suojeluskuntajärjestön palvelukseen. Hänet nimitettiin 1. marraskuuta 1923 sotilastarkastajaksi Suojeluskuntain yliesikuntaan ja toimi Mikkelin suojeluskuntapiirin päällikön viransijaisena 15. elokuuta – 30. lokakuuta 1926 välisen ajan. Yliesikunnasta hänet siirrettiin 20. elokuuta 1928 alkaen takaisin armeijan rulliin ja hänet sijoitettiin pataljoonan komentajaksi Viipurin rykmentin I pataljoonaan. Pataljoonasta hänet siirrettiin 15. tammikuuta 1929 alkaen rykmentinkomentajan apulaiseksi. Viipurin rykmentistä hänet siirrettiin 27. elokuuta 1929 esikuntapäälliköksi Savon prikaatiin. Armeijasta hän erosi toistamiseen 7. heinäkuuta 1932, koska oli jo aloittanut aikaisemmin 23. helmikuuta 1932 työt Alkoholiliike oy:n prokuristina. Hän toimi 1. kesäkuuta 1935 alkaen myös samalla Alkon kansanravintola oy:n toimitusjohtajana. Vuonna 1935 Winqvist vaihtoi sukunimensä Veistaroksi.
Iiro Pakarinen
Seuraura
Kaudeksi 2018–2019 Pakarinen siirtyi KHL-seura Metallurg Magnitogorskin riveihin yksivuotisella sopimuksella. Keväällä 2019 Pakarinen solmi yksivuotisen sopimuksen KHL-seura Barys Nur-Sultanin kanssa.
Kaudeksi 2020–2021 Pakarinen siirtyi KHL-joukkue Jokereihin kolmevuotisella sopimuksella. Kaudeksi 2021–2022 hänet nimettiin joukkueen varakapteeniksi.
Ainsley Maitland-Niles
Seurajoukkueura
Kaudella 2016–2017 Maitland-Niles pääsi Valioliigassa kentälle vain yhden ottelun loppuhetkiksi. FA Cupin mestaruuden voittaneessa Arsenalissa hän pelasi kolme ottelua. Kaudella 2017–2018 hän pelasi Valioliigassa 15 ottelua ja seuraavalla kaudella 16 ottelua. Ensimmäisen valioliigamaalinsa hän teki joulukuussa 2018 Arsenalin hävitessä vieraskentällä Liverpoolille 5–1. Eurooppa-liigassa hän pelasi samalla kaudella kymmenen ottelua, mukaan lukien tappiollinen finaali.
Alkumuna
Muita mytologioita ja kansoja, joiden luomiskertomuksessa alkumuna esiintyy
Kreikan orfilaisuus: Hopeisesta alkumunasta kuoriutui kaikkien elämänsiementen kantaja.
Balttilainen mytologia: Alkumuna räjähti ja sen keltuaisesta tuli maa, valkuaisesta vesi ja kuoresta taivas taivaankappaleineen.
Tyynenmeren Banksinsaaret: Äitikivi halkeasi ja luoja Quat veljineen tuli ulos.
Tahitilaiset: Luoja Taaroa syntyi alkumunasta, jonka kuoresta syntyi taivas.
Far Far Away
Far Far Away on brittiläisen Slade-yhtyeen vuonna 1974 julkaistu kappale, joka ilmestyi samana vuonna yhtyeen viidennellä studioalbumilla Slade in Flame. Noddy Holderin ja Jim Lean kirjoittama akustisvoittoinen kappale on yksi yhtyeen tunnetuimmista. ”Far Far Away” nousi yhtyeen kotimaassa myyntilistan toiselle sijalle. Listaykköseksi se ylsi Norjassa.
Goran Bregović
thumb|Goran Bregović Goran Bregović (s. 22. maaliskuuta 1950 Sarajevo, Bosnia ja Hertsegovinan sosialistinen tasavalta, Jugoslavia) on Balkanin alueen tunnetuimpia muusikkoja ja säveltäjiä. Bregović yhdistelee musiikissaan eteläslaavilaista- ja romanimusiikkia.
Soldaten: Protokolle vom Kämpfen, Töten und Sterben
Kirja sai alkunsa, kun Neitzel törmäsi vihjeeseen, että yhdysvaltalaiset ja britit olivat nauhoittaneet vangitsemiensa saksalaisten keskusteluja salaa. Arkistoiduilla nauhoilla sotilaat puhuvat häpeilemättä tappamisen hauskuudesta, eikä niissä ole epäröinnin eikä kauhistuksen sävyä. Kirja myös kumoaa väitteet, ettei juutalaisten surmaamisista olisi tiedetty. Arkistossa on 13 000 sotavangin keskusteluja. Neitzel kirjoittaa: ”Miehistä oli hauska tehdä jotain, mitä he eivät tavallisissa olosuhteissa olisi koskaan saaneet tehdä.” Kirjoittajat vertaavat heidän tekojaan venäläisten toimintaan sodan lopulla Saksassa ja amerikkalaisten tekoihin Vietnamissa ja Irakissa. He siteeraavat erästä pommittajaa: ”Ensimmäisenä päivänä kauhistuin, toisena se oli paskan samantekevää ja kolmantena iloitsin kohteista.”
Arvo E. Korhonen
Eemil Arvid (Arvo Eemeli) Korhonen (19. syyskuuta 1869 Nurmes – 11. elokuuta 1940 Rauma) oli suomalainen lyseon lehtori ja kirjailija.
Valentin Bianki
Bianki nimesi linnuista tiibetinsirkun (Emberiza koslowi) ja pikkukiinantimalin (Babax koslowi).
Arvo E. Korhonen
Arvo Korhonen oli naimisissa vuodesta 1898 Edith Ottilia Roosin kanssa.
Iina Kangasharju
Ura
Vuoden 2012 lokakuussa Iina Kangasharju esitti Jari Uutelan säveltämän ja Samuli Koivulahden sanoittaman "Taivaanrannanmaalarin" Plan Ilta Lapselle -konsertissa.
Abudarhamin synagoga
pienoiskuva|Abudarhamin synagoga sisältä.
Puhoksen voimalaitos
Voimalaitoksen rakentaminen
Asiaan tartuttiin uudelleen vuonna 1958. Koskiosuuksia koskevan selvitystyön jälkeen Oy Kaukas Ab ja Pohjois-Karjalan Sähkö Oy perustivat marraskuussa 1959 Puhoksen Voima Oy:n. Metsäyhtiön osuus uudessa yhtiössä merkittiin sen omistaman Kaltimon Voima Oy:n nimiin. Voimalaitos valmistui vuoden 1961 lopussa. Sen koko tuotanto myytiin Pohjois-Karjalan Sähkö Oy:lle. Oy Kaukas Ab halusi kuitenkin verraten pian irtaantua Puhoksen Voima Oy:stä, jonka koko osakekanta siirtyi toiselle pääomistajalle elokuussa 1966. Vuoden 1978 lopussa Puhoksen Voima Oy sulautettiin omistajayhtiöönsä.
Ruusin Turasalon kalliomaalaus
Maalaukset
Maalauskohta sijaitsee Ruusin Turasalon (saari) eteläosan länsilaidalla, länsilounaaseen aukeavassa kallioseinämässä. Kallioseinämä on jyrkkä, mutta hyvin lohkeillut. Maalauksen koko on noin 75×90 senttimetriä ja sijaitsee noin 5 metriä järven pinnasta, eli 80 metriä merenpinnan yläpuolella, ja 1,1 metriä alapuolella olevan terassin yläpuolella.
Tsar-bomba
Tausta
Neuvostoliiton ja Yhdysvaltain ydinkokeet olivat olleet keskeytyksissä vuodesta 1958 lähtien. Vuosina 1960 ja 1961 suurvaltojen välit kiristyivät muun muassa U-2-välikohtauksen ja Berliinin kriisin vuoksi. Neuvostoliiton puoluejohtaja Nikita Hruštšov tapasi Yhdysvaltain presidentin John F. Kennedyn Wienissä Itävallassa kesäkuussa 1961 ja vaati tätä vetämään kaikki yhdysvaltalaisjoukot pois Berliinistä ja sen lähialueilta. Tähän Kennedy ei suostunut, ja kokous päättyi varsin laihoin tuloksin. Palattuaan kotiin Hruštšov määräsi aloitettavaksi maailman voimakkaimman ydinaseen kehittämisen, ja projektin piti valmistua lokakuussa pidettävään Neuvostoliiton kommunistisen puolueen 22. kongressiin mennessä eli neljässä kuukaudessa.
Turvallisuusviestintä
Neuvonta
Turvallisuusviestintää tekevät myös pelastusalan eri järjestöt, kuten Suomen Palopäällystöliitto. Erilaiset kampanjat joita viranomaiset tekevät yhdessä järjestöjen kanssa.
Joukkoviestintä
Pelastustoimessa joukkoviestintä tarkoittaa turvallisuusaiheisten viestien välittämistä joukkoviestimillä (radio, tv, elokuvat, www-sivut, lehdistö ja sosiaalinen media).
Turvallisuusviestinnän suoritteet
Turvallisuusviestinnällä tavoitetaan vuosittain 20% kansalaisista niin, että tilastoitavia suoritelukuja tulee turvallisuusneuvonnasta, turvallisuuskoulutuksesta ja yleisötilaisuuksista. Joukkoviestintä merkitään Pelastustoimen resurssi- ja onnettomuustilasto (PRONTO) -seurantaan, mutta se ei vaikuta turvallisuusviestinnän tavoitelukuihin.
Jal
Singlet
tulossa:
Mats Nyby
Nyby toimi pitkään kotikaupunkinsa Pietarsaaren paikallispolitiikassa ja muun muassa kaupunginvaltuuston puheenjohtajana vuosina 1983–1996. Vuonna 2008 hän sai kaupunkineuvoksen arvonimen.
SmoothWall
SmoothWall on Linux-jakelu, joka on suunniteltu palomuurikoneisiin. SmoothWallia ohjataan selainpohjaisella käyttöliittymällä eikä aiempaa Linux-kokemusta tarvita. SmoothWallin takana on kaupallinen yhtiö, jolla on valikoimissaan myös maksullisia palomuuri- ja web-suodatusohjelmistoja.
Didier Boris Kadio
Seurajoukkueura
Huhtikuussa 2015 Kadio siirtyi Suomen Veikkausliigan FF Jaroon. Debyytti Veikkausliigassa tapahtui samassa kuussa Seinäjoen Jalkapallokerhoa vastaan. Toisessa Veikkausliiga-ottelussaan Kadio teki kaksi maalia Tampereen Ilvestä vastaan. Jaron pudottua Veikkausliigasta kauden 2015 päätteeksi Kadion sopimus Jarossa päättyi.
Maajoukkueura
Kadio kuului vuosina 2011–2013 Norsunluurannikon alle 23-vuotiaiden maajoukkueeseen. Hän pelasi neljä ottelua tekemättä maaleja. Keväällä 2017 hän palasi Kazakstaniin FK Šahtjor Karagandan pääsarjajoukkueeseen.
Lostin mytologia
Lähde
Lähde, joka tunnetaan myös nimellä ”saaren sydän”, on saaren keskus. Se sijaitsee bambumetsän takana piilossa olevassa luolassa, jonka voi löytää vain sen aikainen saaren suojelija. Lähde kuvataan kirkkaana vesialtaana, johon laskee pieniä virtoja. Lähde loistaa voimakasta sähkömagneettista energiaa, joka on vaaraksi tavallisille ihmisille. Lähteen keskellä on suuri kivipilari, joka toimii korkkina. Lähde esitellään ensimmäisen kerran kuudennen tuotantokauden jaksossa Meren takaa, jossa Jacobin äitipuoli vie Jacobin ja tämän veljen Lähteen luo silmät peitettynä. Nainen kertoo, että aikanaan jompi kumpi pojista tulisi suojelemaan Lähdettä pahoilta ihmisiltä. Äitipuoli pyytää poikia olemaan menemättä luolaan, sillä muuten kohtalona olisi kuolemaakin pahempi asia.
Black Rock
Jaksossa Exodus John Locke mainitsee, että laivan on täytynyt olla matkalla kaivoksille ja se on luultavasti lähtenyt Afrikan itärannikolta, Mosambikistä. Laivassa on dynamiittia, kaivostyöläisten tarvikkeita ja useita kahlittuja luurankoja, vaikka orjuus olikin kiellettyä brittilaivoissa vuodesta 1845 lähtien. Leslie Arzt mainitsee, että tsunami olisi voinut pyyhkäistä laivan mailien päähän keskisaarelle, kuten myöhemmässä jaksossa nähtiinkin. Joutsen-aseman turvaoveen piirretyssä kartassa on merkintä ”Magnus Hanson viimeinen leposija / Black Rock”, kuten jaksossa Yhdessä elää, yksin kuolee nähdään.
Rauniot
Saarella on monia raunioita, joista suurimmassa osassa on hieroglyfejä. Jaksossa Yhdessä elää, yksin kuolee Sayid, Jin-Soo Kwon ja Sun-Hwa Kwon näkevät mereltä suuren patsaan jäännökset, jotka kohoavat kalliolla meren rannassa. Kaikki mitä patsaasta on jäljellä on vain suuri nilkasta katkennut nelivarpainen marmorijalka. Sayid sanoo, ettei tiedä mikä on kamalampaa: se, että loppu patsas on kadoksissa vai se että jalassa on vain neljä varvasta. Patsasta on verrattu Rodoksen kolossiin. Viidennen tuotantokauden jaksossa LaFleur nähdään koko patsas takaa katsottuna. Takaapäin nähdyllä patsaalla on leijonan korvia muistuttavat korvat, päässään kruunu, pitkät hiukset, Ankh molemmissa käsissään ja muinainen egyptiläinen vaatetus. Patsas on nimeltään Taweret, egyptiläinen hedelmällisyyden ja elämän jumala.
Sijainti
Saari liikkuu koko ajan ja sitä ei pysty löytämään millään navigointivälineillä. Jollei tiedä missä Saari tulee olemaan (mikä on Dharma Initiativen Lamppu-aseman tarkoitus) tai jollei seuraa saarelta tulevaa signaalia ainut keino päästä saarelle on vahingossa. Saarelta lähteminen on myös hankalaa ”muurin” ympäröidessä sitä, mikä estää asioiden tulemisen ja poistumisen mikäli ei osu juuri tiettyyn kohtaan, mikä muuttuu saaren liikkeiden kanssa samaan tahtiin.
Dharma-aloite
1970-luvulta 1990-luvulle ryhmä, joka tunnetaan nimellä Dharma-aloite rakennutti useita asemia saarelle. Asemissa tutkittiin uniikkeja ominaisuuksia, muun muassa elektromagnetismia ja psykologiaa. Dharma-aloitteen jäsenet riitaantuivat sen takia Toisten kanssa, jotka he tunsivat nimellä Vihamieliset. He muodostivat arveluttavan aselevon, jonka mukaan molemmat pysyvät rajojensa omilla puolilla.
Vuorovaikutukset
Kyseisiä vuorovaikutuksia ovat muun muassa Sawyerin keskustelu Jackin isän kanssa baarissa ennen koneen lähtöä ja Locken isän ollessa mies, joka huijasi Sawyerin vanhempia. Hurleyn kirjanpitäjä ostaa hänelle laatikkofirman, jossa Locke työskentelee. Hurleyn voi nähdä televisiossa Jinin takaumassa. Jackin täytyy valita kahden leikkauksen väliltä; hänen tuleva vaimonsa (jota hän ei ollut vielä tavannut) ja Shannonin isän (ja Boonen isäpuoli).
Esko Pietarinpoika Uttermark
Vuonna 1600 Uttermark mainitaan pientilallisena, 1603 hän sai Kaarle-herttualta vapauskirjeen kahden veromarkan tilaan ja vuodesta 1617 vuoteen 1623 hänellä oli 5,5 veromarkan maaomaisuus. Vielä lähes 60-vuotiaana vuodesta 1623 vuoteen 1629 Uttermark mainitaan Erik Jooninpojan komppanian lippumiehenä.
Tupa-Uuno
Eräs tunnetummista Tupa-Uunon sanoittamista kappaleista on Jätkän humppa. Mutkattomat-yhtyeen laulusolistinaan Erkki ”Eki” Jantunen vuonna 1976 levyttämä versio Tupa-Uunon sanoittamasta kappaleesta on jatkuvasti ollut Suomen soitetuimpia kappaleita. Kappaleesta on tehty yli 20 versiota ja sitä on myyty yli miljoona kappaletta.
Palpatine
Sheev Palpatine (tunnettu myös nimillä senaattori Palpatine, ylikansleri Palpatine, keisari Palpatine ja Darth Sidious) on yhdysvaltalaisen elokuvaohjaajan George Lucasin luoma fiktiivinen hahmo, joka esiintyy Tähtien sota -elokuvasarjassa. Hän on elokuvasarjan Skywalker-saagan sekä useiden oheismateriaalin tarinoiden pääantagonisti, jota esitti pääosin Ian McDiarmid.
Esiosatrilogia
Elokuvassa Tähtien sota: Episodi I – Pimeä uhka Palpatine on keski-ikäinen Naboon senaattori Galaktisen tasavallan senaatissa. Darth Sidiousina hän taivuttelee korruptoituneen Kauppaliiton piirittämään Naboon. Naboon kuningatar Padmé Amidala lähtee Coruscantille pyytämään neuvoja Palpatinelta, aavistamatta tämän olevan saarron takana. Kun avunpyyntö senaatille viivästyy byrokraattisista seurauksista, Palpatine suostuttelee kuningattaren ehdottamaan äänestystä uuden ylikanslerin valitsemisesta Finis Valorumin tilalle.
Bent Madsen
Bent Madsen on tanskalainen sosiaalipedagogi. Hänen näkemyksensä mukaan modernissa yhteiskunnassa on havaittavissa integraatioprobleema. Madsen katsoo sosiaalipedagogiikan olevan erityinen strategia, joka edistää yhteiskunnan integraatiota.
Madsenin kukka
Bent Madsen on kehittänyt nk. Madsenin kukan, jonka avulla kuvataan sosiaalipedagogisesti orientoituneen ammattilaisen osaamisaluetta. Näitä alueita voidaan kuvata seuraavalla tavalla:
IFK Rättvik Bandy
Historia
IFK Rättvikin jääpallojoukkue nousi jo 1920-luvulla Ruotsin jääpalloeliittiin. Seura pääsi finaaliin keväällä 1938, mutta koki tappion. Seura on pelannut Ruotsin jääpallon pääsarjassa kaikkiaan 17 kautta. Seura on vuosien saatossa kasvattanut kaikkiaan 27 Ruotsin jääpalloilun maajoukkuemiestä. Tunnetuimpia heistä ovat Einar Tätting, Stor Sätra, Kjell Dahls ja Dan Hjelm.
Kofi Annan
Yksityiselämä
Annan puhui englantia, ranskaa ja fantea ja eräitä muita afrikkalaisia kieliä. Uskonnoltaan Annan oli protestantti.
Kearsarge-luokka
Alukset
Alusten hankinta vahvistettiin 2. maaliskuuta 1895 annetulla lailla.
Saab 96
Ensimmäiset mallit
Kun Saab 93 alkoi osoittaa uudistamisen tarvetta, alkuvuodesta 1960 julkistettiin kokonaan uusi malli, Saab 96. Toimitukset asiakkaille alkoivat jo muutaman kuukauden kuluttua. Virallisesti tehtaan sisäisessä slangissa 96-malli kulki nimikkeellä 93 C, ja 96 oli tarkoitus lanseerata vasta vuoden 1961 mallin yhteydessä. Mallia valmistettiin myös rinnan 93 F:n kanssa, mutta uusi nimi 96 otettiin välittömästi käyttöön, koska haluttiin korostaa, että kyseessä on uusi malli. Uuden 96:n takaosa oli muotoiltu uudestaan, jolloin takamatkustamo ja matkatavaratila kasvoivat. Moottori oli kolmesylinterinen, kaksitahtinen, kooltaan 841 kuutiosenttiä ja teholtaan 38-42 hevosvoimaa DIN-normin mukaan. Kolmella kaasuttimella varustetuissa urheilullisissa Sport-, Special- ja Monte Carlo -malleissa teho nousi 52–55 hevosvoimaan. Rallikilpailuja varten valmistettiin luokitusautoja alle 750 kuutiosentin moottorilla. Saab halusi edelleen ylläpitää tiettyä urheilullista leimaa.
Valtatie 24
Reitti
Valtatie 24 kulkee seuraavien kuntien alueella Lahdesta Jämsään:
Historiaa
Lahden ja Jämsän välinen tie on rakennettu pääosin 1950-luvulla, ja se oli ennen osa valtatietä 4. Samaan aikanaan rakennettiin Päijänteen itäpuolen kantatie, jonka numero oli 59. Alun pitäen reittien pituusero oli viisi kilometriä länsireitin ollessa pitempi, mutta Lahden ohikulkutien rakentaminen kaupungin itäpuolelle kasvatti eroa muutaman kilometrin verran. Moottori- ja moottoriliikennetien valmistuttua Helsingistä Heinolan pohjoispuolelle katsottiin, että nelostien siirtäminen kulkemaan Päijänteen itäpuolta on luontevaa. Vuoden 1996 tienumerouudistuksessa valtatie 4 linjattiinkin kulkemaan Päijänteen itäpuolta ja järven länsipuolen tie numeroitiin valtatieksi 24.
Hermopeli
Vuonna 2015 Britanniassa alettiin esittää samantapaista visailuohjelmaa 1000 Heartbeats.
Monte Carlo -ralli 2016
Kilpailun päätukikohtina toimivat Gapin kunta Kaakkois-Ranskassa, sekä Monacon ruhtinaskunta. Vuoden 2016 kilpailu oli järjestyksessään historian 84. Monte Carlo -ralli.
PO Poljot
Yhtiö on valmistanut Kosmos-3M-raketteja vuodesta 1969 alkaen. Poljot kehitti paikannussatelliitteja kuten Nadeždan, Parusin ja 1980-luvulla GLONASSin.
Matti Alahuhta
Luottamustehtävät
Alahuhta on DevCo Partners Oy:n hallituksen puheenjohtaja vuodesta 2014. Hän on hallituksen jäsen Koneessa ja AB Volvossa. Hän on toiminut myös ABB:n, Metso Outotecin, UPM:n ja British Telecomin hallituksissa.
Tunnustukset
Vuonna 1993 Alahuhdalle myönnettiin Suomen Valkoisen Ruusun I luokan ritarimerkki ja vuonna 2003 komentajamerkki. Vuonna 2013 hänelle myönnettiin ritarikunnan toiseksi korkein I luokan komentajamerkki. Keskuskauppakamari palkitsi Alahuhdan marraskuussa 2013 rautaisella ansiomerkillä "huomattavista ansioista Suomen kansainvälisen yritystoiminnan kehittäjänä sekä suomalaisen osaamisen ja modernin johtajuuden edistäjänä".
Valtatie 27
Tie kulkee seuraavien kuntien kautta: Kalajoki – Alavieska – Ylivieska – Nivala – Haapajärvi – Pyhäjärvi – Haapajärvi (uudelleen) – Pyhäjärvi (uudelleen) – Kiuruvesi – Iisalmi – Vieremä – Iisalmi (uudelleen).
Hotel FM
thumb|Hotel FM Hotel FM on romanialainen yhtye, joka on perustettu vuonna 2005. Yhtyeen nykyiseen kokoonpanoon kuuluvat laulaja David Bryan, pianisti Gabriel Băruţa ja rumpali Alex Szus.
Kulturväven
Kulturväven on kulttuurikeskus Uumajassa, Uumajajoen rannalla, Ruotsissa. Kulturväven avataan syksyllä 2014, samana vuonna, kun Uumaja on toinen kahdesta Euroopan kulttuuripääkaupungista. Keskus sisältää useita kulttuurillisia laitoksia, jotka on siirretty kaupungin muista osista sinne, kuten myös joitakin uusia kulttuurillisia aloitteita. Siellä järjestetään sekä kaupallisia että ei-kaupallisia tapahtumia. Rakennusten kustannukset, muodostetut yhteistyöt ja kaupunginkirjaston siirtäminen uuteen rakennukseen ovat aiheuttaneet keskustelua Uumajassa.
Rakennus
Alue on kokonaisalaltaan 24 000 neliömetriä, ja kokonaiskustannusten on arvioitu olevan noin 700 miljoonaa, pois lukien sisustus. Arkkitehdit ovat norjalainen Snöhetta ja ruotsalainen White arkitekter, jotka osallistuivat myös useiden Uumajan yliopiston taidekampuksen rakennusten rakentamiseen.
Madoka Natsumi
Olympialaisissa Natsuimin paras sijoitus on Salt Lake Citystä vuonna 2002 saavutettu sprintin 12:s sija. Maailmancupissa Natsumilla on noussut palkintokorokkeelle kerran: hän oli kolmas vuonna 2008 Tukholman sprintissä.
Koshikijimankoira
Luonne ja käyttäytyminen
Rotu oli omistajaansa kohtaan uskollinen ja vieraita kohtaan varautunut.
Liuskesiipiorneero
Liuskesiipiorneero (Philydor fuscipenne) on latvusorneeroiden sukuun kuuluva varpuslintulaji.
Lucky Them
Lucky Them on vuonna 2013 ensi-iltansa saanut Megan Griffithsin ohjaama yhdysvaltalainen draamakomediaelokuva, jonka pääosissa ovat Toni Collette ja Thomas Haden Church. Lucky Them kertoo musiikkijournalistista, joka saa tehtäväkseen jäljittää erään rockmuusikon, joka sattuu olemaan hänen entinen miesystävänsä.
Punkalaitumen Sanomat
Lehden historia
Lehden ensimmäiseksi päätoimittajaksi valittiin Matti A. Lähti. Hän toimi tehtävässä vuosina 1909–1912. Lähtin jälkeen päätoimittajana oli opettaja Taavi Hiltunen vuosina 1912–1932.
Cecilia Brækhus
Cecilia Brækhus (s. 28. syyskuuta 1981 Cartagena, Kolumbia) on norjalainen nyrkkeilijä, hallitseva WBA- ja WBC-liittojen naisten maailmanmestari välisarjassa. Brækhus on myös potkunyrkkeillyt.
Nyrkkeilyura
Brækhus on puolustanut mestaruuttaan menestyksellisesti useaan otteeseen. Ensimmäisen kerran hän puolusti mestaruutta Revenge of the Giant -tapahtumassa Helsingissä, Suomessa. Ottelussa hän voitti Amy Yuratovacin kaikin tuomariäänin. Toisen kerran Brækhus puolusti mestaruutta Lucia Morellia vastaan. Tämäkin ottelu päättyi Brækhusin voittoon kaikin tuomariäänin.
Voitonpylväs
Tunnettuja modernilla ajalla pystettyjä voitonpylväitä ovat esimerkiksi Colonne Vendôme Pariisin Place Vendôme -aukiolla (1810), Aleksanterin pylväs Pietarin Palatsiaukiolla (1832), Nelson’s Column Lontoon Trafalgar Squarella (1843) ja Siegessäule Berliinin Tiergartenissa (1873).
José María Quintana Cabanas
Quintanan mukaan kirjallisuudesta on löydettävissä viisi erilaista sosiaalipedagogiikan määritelmää:
Vesa-Matti Loiri
Puheteatteri
Holmbergin versiota Aleksis Kiven klassikosta Seitsemän veljestä esitettiin Turun kaupunginteatterissa vuosina 1972–1976 ja lisäksi vierailuilla Göteborgissa ja Berliinissä. Esityksiä kertyi 232 ja katsojia lähes 150 000. Loiri ei ollut näytelmässä mukana alusta alkaen, vaan ensimmäinen Tuomas oli Juha Hyppönen, joka jätti roolinsa ulkotaiteellisten syiden takia. Aika oli hektistä. Kesällä 1973 kuvattiin ensimmäistä Uuno-elokuvaa, syksyllä 1973 Loiri aloitti Turun-kautensa ja samana syksynä syntyi esikoinen Jan Sebastian.
Spede-tuotannot
Pasanen, Loiri ja Salminen eli Spede, Vesku ja Simo näyttelivät pääroolit komediallisessa lännenelokuvassa Hirttämättömät vuonna 1971, joka oli viimeinen Spede-tuotanto ennen Turhapuroja. Elokuva sai vaihtelevia arvioita, Filmihullun Eero Tuomikosken mukaan "Loiri erityisesti kunnostautui antisankarin hahmossaan". Kolmikko näytteli pääroolit jälleen 1979 komediassa Koeputkiaikuinen ja Simon enkelit. Kriitikot pitivät sitä pikemminkin sketsikokoelmana kuin varsinaisena elokuvana. Kansan Uutisten Martti Savo arvioi Loirin suoritusta toteamalla "Poissa on Loirin Turhapuro-inhoittavuus".
Muut tuotannot
Vuonna 1982 Loiri näytteli menestyksellisesti nimiosan Pakkasvirran draamakomediassa Ulvova mylläri. Mikael Fränti luonnehti Ulvovaa mylläriä Loirin 20-vuotistaiteilijaelokuvaksi, jossa tämä teki parhaan roolisuorituksensa Pojat-elokuvan jälkeen. Loirin vastanäyttelijänä oli Eija Ahvo. Seuraavana vuonna Loiri näytteli toisen päärooleista Jaakko Pyhälän draamassa Jon, nimiosassa oli tuolloin vielä melko tuore kasvo Kari Väänänen. Loiri ja Väänänen saivat kauttaaltaan hyvät arviot rooleistaan.
1990-luvun lopulla Loirilla oli sivuosa merimies Himasena Matti Ijäksen historiallisessa tragikomediassa Sokkotanssi (1999). Elokuvan viimeinen kuvausjakso oli kesäkuussa 1998, eli samaan aikaan kuin toiseksi viimeistä Uuno Turhapuro -elokuvaa filmattiin. Loiri kuului Sokkotanssin konkarikaartiin Pirkka-Pekka Peteliuksen ja Martti Suosalon kanssa.
Komediahahmot
Koomikkona Loiri tuli tunnetuksi 1960-luvun lopussa televisiosarjassa Jatkoaika. Syksyllä 1968 Jatkoaika järjesti ”epäviralliset kaatumisen SM-kilpailut”, joihin Loirikin osallistui, ja kaatuilusta tuli yksi hänen tavaramerkeistään. Loirin ensimmäinen komediahahmo, kaatuileva Hemminki Hämminki oli syntynyt. Ylisuuriin asusteisiin sonnustautuneen Hemminki Hämmingin ominaisuuksiin kuului myös omintakeinen puhetapa: hän lisäsi konsonanttien eteen p-äänteen. Tyyli sai nimekseen ”ploirismi”.
pienois|pysty|Vesa-Matti Loiri Uuno Turhapurona elokuvassa [[Uuno Turhapuro – kaksoisagentti (1987).]] Kansansuosikiksi Loiri nousi näyttelemällään Uuno Turhapuro -hahmolla, joka syntyi Speden televisio-ohjelmissa ja nähtiin valkokankaalla ensimmäisen kerran elokuvassa Uuno Turhapuro 1973. Viimeinen Turhapuro-elokuva Uuno Turhapuro – This Is My Life tehtiin 2004, eli 31 vuotta myöhemmin. Loiri ei aluksi uskonut, että televisiosketseihin luotu hahmo toimisi myös pitkässä elokuvassa, mutta joutui pian muuttamaan mielensä. Turhapuro on Loirin komediahahmoista omaa luokkaansa jo pitkäikäisyytensä vuoksi. Muita tunnettuja hahmoja, jotka ovat esiintyneet sekä televisiossa että elokuvissa, ovat Nasse-setä, Jean-Pierre Kusela ja Tyyne.